વડગામ પંથકમાં તા. ૨૫.૦૭.૨૦૧૭ ને સવારે ૬.૦૦ વાગ્યા સુધી મોસમનો કુલ વરસાદ ૧૦૫૩ મી.મી (૪૨ ઇંચ) નોંધાયો છે. છેલ્લા ૧૨ કલાકમાં ૧૬૪ મી.મી (૬.૫ ઇંચ) જેટલો વરસાદ વરસ્યો છે. સતત પડી રહેલા વરસાદને પગલે પંથકમાં ઠેર ઠેર વરસાદી પાણી ભરાયા છે. ભારે વરસાદને પગલે ચોમાસુ ખેતી મોટાભાગે નિષ્ફળતાના આરે છે. વડગામ પંથકમાં થયેલ નુકશાની અંગે કોઈ આધારભૂત માહિતી મળી શક્તી નથી. મોકેશ્વર ડેમ કંટ્રોલરૂમનો ફોન ઉપર સ્મ્પર્ક ના થઈ શક્વાથી ડેમની તાજા સ્થિતિની કોઈ માહિતી ઉપલબ્ધ થઈ શક્તી નથી. મેધરાજા હજી થાક્યા લાગતા નથી અવિરત વરસી રહ્યા છે. લોકોની દૈનિક જીવનની મુશ્કેલીઓમાં વધારો થઈ રહ્યો છે…! છેલ્લા ૧૦૦ વર્ષોમાં પ્રથમ વખત આવી વરસાદી સીસ્ટમ જોવા મળી રહી છે. એવુ કહેવાય છે કે આવા પ્રકારની સીસ્ટમ ૧૦૦ વર્ષે ક્યારેક જ નિર્માણ થાય છે. અરબી અને બંગાળી સીસ્ટમ એક સાથે સક્રિય થવાથી પંથકમાં લીલા દુષ્કાળનો ભય સતાવી રહ્યો છે. વેધર એનાલિસ્ટ માનનિય શ્રી અશોકભાઈ પટેલ સાહેબના જણાવ્યા અનુસાર ૨૫ અને ૨૬ તારીખ પછી વરસાદી એરીયા થોડો પૂર્વ બાજુ ફરી શકે છે.